25 Март 13, 22:00 / Автор: Интер Експо Център - София
На 17 и 18 май 2013 г. в Интер Експо Център-София, ще се проведе 25-ата годишна юбилейна среща на Европейското Дружество по Дентална Ергономия (European Society of Dental Ergonomics - ESDE)
На 17 и 18 май 2013 г. в Интер Експо Център-София (http://iec.bg/bg), ще се проведе 25-ата годишна юбилейна среща на Европейското Дружество по Дентална Ергономия (European Society of Dental Ergonomics - ESDE).
Партньор на събитието у нас е Българската научно-изследователска група по дентална ергономия.
Страната ни за първи път е домакин на инициатива от такъв ранг в областта на денталната ергономия.
Тема на юбилейната среща е “БЪДЕЩЕТО НА ДЕНТАЛНА МЕДИЦИНА - СПРАВЯНЕ С ПРЕДИЗВИКАТЕЛСТВАТА С ПОМОЩТА НА ДЕНТАЛНАТА ЕРГОНОМИЯ”.
Известни лектори от САЩ и Европа ще представят ключови концепции за планиране и изпълнение на инструменти, апаратура, високи технологии. Ще бъдат представени архитектурни решения и организация на екипната работа в съответствие с ергономичните принципи, по-продължителното и ефикасно практикуване на денталната професия в силно конкурентна среда
(повече за научно-практическата програма и регистрацията на http://www.esde.org или на http://bulergodent.eu ).
За българските дентални лекари организаторите са подготвили различни форми и специални условия за участие с цел стимулиране и по-широко популяризиране на добрите практики и у нас. Специалистите могат да получат експертни консултации за подобряване на ергономичната среда, индивидуално обучение за преодоляване на проблемите, подпомагане на бизнеса с материални или финансови ресурси при по-благоприятни условия и др.
Юбилейната среща ще се проведе във възможно най-естествената среда за специалистите
от здравната сфера – международната специализирана изложба БУЛМЕДИКА/БУЛДЕНТАЛ (http://iec.bg/bg/event/29/bulmedika-buldental).
Тя ще се проведе в Интер Експо Център в дните от 15 до 17 май 2013 г. Участници са компании от
десетки страни – България, Австрия, Италия, Словения, Гърция, Русия, Полша, Великобритания,
Южна Корея, Китай, Германия, Унгария, Франция, Румъния. Увеличават се страните с колективно
представяне на компаниите, търсят се атрактивни форми за презентация на нововъведенията,
стимулира се бизнес партньорството и по-голямата отвореност на фирмите към международните
Провеждането на Юбилейната среща на ESDE и най- авторитетната международна изложба в
медицината БУЛМЕДИКА/БУЛДЕНТАЛ (http://iec.bg/bg/event/29/bulmedika-buldental) увеличава възможностите за преки контакти и изчерпателно
запознаване с най-новото в направленията зъболечение и зъботехника - оборудване, апаратура,
инструменти, стоматологични и зъботехнически материали и консумативи, ергономични решения за
обзавеждане на рентгенови и зъболекарски кабинети и т.н.
Повече информация за Юбилейната среща на Европейското Дружество по Дентална Ергономия на http://www.esde.org и http://bulergodent.eu, а за изложба БУЛМЕДИКА/БУЛДЕНТАЛ на www.bulmedica.bg.